Ymgeisio i: Y Gronfa Perchnogaeth Gymunedol

Overview

Mae’r llywodraeth yn darparu £150 miliwn dros 4 blynedd i gefnogi grwpiau cymunedol yn y DU i gymryd perchnogaeth o asedau ac amwynderau sydd mewn perygl o gael eu colli.

Gall grwpiau cymunedol a gwirfoddol ymgeisio am gyllid cyfatebol i gaffael asedau pwysig a’u rhedeg er budd y gymuned leol.

Cyn dechrau ar eich cais dylech ddarllen y canlynol:

* [Prosbectws y Gronfa Perchnogaeth Gymunedol](https://www.gov.uk/government/publications/community-ownership-fund-prospectus)
* [Canllawiau ar y meini prawf asesu](https://www.gov.uk/government/publications/community-ownership-fund-assessment-criteria-guidance)

Bydd y gronfa yn rhedeg tan 2024/25 a bydd o leiaf 8 cylch ymgeisio i gyd.

Y cylch cyntaf ar gyfer ceisiadau:

* **agorodd ar 15 Gorffennaf 2021**
* **bydd yn cau ar 13 Awst 2021 am 17:00**

Os nad ydych yn credu y byddwch yn barod ar gyfer y cylch cyntaf, bydd cyfleoedd yn y dyfodol i ymgeisio. Gallwch ddod o hyd i’r dyddiadau allweddol ym Mhrosbectws y Gronfa Perchnogaeth Gymunedol.

Pan fyddwch yn dechrau ar y cais, bydd gennych y gallu i:

* arbed a dychwelyd i’ch cais
* gwneud newidiadau ac adolygu eich atebion

**Diogelu data**

Darllenwch ein [datganiad preifatrwydd data llawn](https://www.gov.uk/government/publications/community-ownership-fund-privacy-notice.cy" \t "_blank)

Cyn i chi ddechrau

**Rheolau ar gyfer ymgeisio**

Darllenwch y rheolau canlynol:

* rhaid anfon pob cais erbyn y dyddiad cau 13 Awst 17:00
* gofynnir i chi e-bostio atodiadau ategol fel rhan o’ch cais ar-lein. Rhaid e-bostio’r rhain o fewn y terfyn amser a nodwyd
* byddwn yn derbyn ceisiadau ar y cyd. Fodd bynnag, mae’n ofynnol i un sefydliad arweiniol gyflwyno’r cynnig ac ymrwymo i gytundeb grant â’r Weinyddiaeth Dai, Cymunedau a Llywodraeth Leol (MHCLG), os yw eich cais am grant yn llwyddiannus
* dim ond un cais fesul ased neu amwynder cymunedol y gall ymgeiswyr ei gyflwyno
* ni chyfyngir ar ymgeiswyr rhag cyflwyno sawl cais ar gyfer mwy nag un ased neu amwynder cymunedol. Fodd bynnag, byddwch yn ymwybodol y bydd ceisiadau yn cael eu hasesu ar wahân

**Cynnwys y ffurflen gais**

Mae’r rhestr ganlynol yn dangos cynllun y ffurflen gais i chi.  Bydd angen i chi allu ateb y cwestiynau ym mhob adran a darparu unrhyw wybodaeth ychwanegol:

* dogfennau eraill sy’n ofynnol
* gwirio bod eich prosiect yn gymwys
* dywedwch wrthym am eich ased
* gwerth y cyllid sy’n ofynnol
* cyllid cyfatebol
* gwirio bod eich sefydliad yn gymwys
* statws y sefydliad
* sefydliad â chlo ased
* taliadau
* adran 1: cefndir eich sefydliad
* adran 2: Trosolwg o’ch prosiect
* adran 3: Achos strategol
* adran 4: Achos rheoli
* adran 5: Potensial i ddarparu buddion i’r gymuned
* adran 6: Gwerth ychwanegol i’r gymuned
* adran 7: Asedau o dan berchnogaeth gyhoeddus
* adran 8: Datgan cymorth gwladwriaethol

Gallwch anfon unrhyw ddogfennau eraill ar ddiwedd y ffurflen gais.

Os oes angen i chi olygu neu ailedrych ar unrhyw adrannau o’r ffurflen gais tra’r ydych yn ei llenwi, bydd angen i chi ddefnyddio botwm yn ôl y porwr.  Byddwch yn ymwybodol os ydych yn defnyddio **botwm yn ôl y porwr**, ni fydd y sgrin rydych yn edrych arni ar hyn o bryd yn cael ei harbed.

Rhaid i chi fod yn ymwybodol na fydd modd i chi fynd yn ôl a golygu, ychwanegu neu newid unrhyw adrannau ar ôl i chi gyflwyno eich ffurflen gais.

Dogfennau eraill sy’n ofynnol

**Bydd yn ofynnol hefyd i chi anfon gwybodaeth allweddol atom gyda’ch ffurflen gais.**  
  
Byddwch yn anfon y dogfennau hyn ar ôl i chi gwblhau’r ffurflen hon.

**Rhaid i bob ymgeisydd anfon y dogfennau canlynol**:

* eich dogfennau llywodraethu neu erthyglau cymdeithasu
* eich cyfrifon ariannol a/neu gyfrifon rheoli. Os ydych yn sefydliad newydd ei ffurfio bydd angen i chi ddarparu incwm a gwariant amcanestynedig o 12 mis ers sefydlu eich sefydliad, fel rhan o’ch achos rheoli
* prawf bod yr ased mewn perygl ac opsiynau ar gyfer gwerthu/trosglwyddo - gweler uchod
* cynllun busnes llawn

**Os yw trosglwyddiad neu werthiant eisoes wedi’i gytuno**, bydd angen i chi ddarparu:

* pob dogfen gyfreithiol (yn cynnwys contractau lesddaliad a rhydd-ddaliad neu benawdau telerau)

**Os yw eich ased o dan berchnogaeth gyhoeddus**, bydd angen i chi ddarparu:

* un datganiad ategol gan y perchennog cyhoeddus

Os ydynt ar gael, dylid ychwanegu’r dogfennau hyn at eich cais hefyd:

* prisiad annibynnol o’r ased yn ystod y chwe mis diwethaf (os nad oes gennych hyn ar hyn o bryd, bydd angen i chi ei ddarparu cyn y byddwn yn dyfarnu cyllid cyfalaf)
* arolwg strwythurol ac astudiaethau dichonoldeb (os nad oes gennych y rhain ar hyn o bryd, gellir darparu cyllid i dalu am y rhain fel rhan o’ch grant cyfalaf)
* tystiolaeth ychwanegol ar gynlluniau, cytundeb mewn egwyddor neu gyllid cyfatebol wedi’i sicrhau - nid oes rhaid darparu hyn ar hyn o bryd, er y bydd angen dilysu pob ffynhonnell o gyllid cyfatebol a nodir yn eich Cynllun Busnes cyn y gellir defnyddio cyllid

**Ystyrir eich cais yn anghyflawn heb y dogfennau gofynnol. Ystyriwch yr amser y bydd yn ei gymryd i anfon y dogfennau hyn i sicrhau y gallwch gyflwyno eich cais yn brydlon.**

Gwirio bod eich prosiect yn gymwys

**A yw eich prosiect yn gymwys?**

Prosiectau cymwys yw’r rheiny sy’n ceisio achub ased neu amwynder cymunedol sydd mewn perygl o gael ei golli ar hyn o bryd.

Rhaid i chi allu arddangos:

* bod yr ased neu amwynder mewn perygl
  + gallai hyn fod o gau, gwerthu, esgeuluso neu weithrediadau anghynaladwy o ganlyniad i’w fodel busnes
* bod siawns realistig y gallai’r ased neu amwynder gael ei werthu neu ei drosglwyddo i berchnogaeth gymunedol o fewn 6 mis i ddyddiad cau’r cais
* bod gan yr ased neu amwynder cymunedol ddefnydd a gwerth cymunedol amlwg sy’n gwella llesiant cymdeithasol a diddordebau cymdeithasol y gymuned
  + os yw’r ased cymunedol yn dadfeilio ar hyn o bryd, bod y gymuned wedi’i ddefnyddio yn ystod y 5 mlynedd diwethaf
* sut y gallwch ddarparu cyllid cyfatebol ar gyfer y grant cyfalaf gan y Gronfa Perchnogaeth Gymunedol â ffynonellau cyllid eraill yn cynnwys
  + er enghraifft, benthyciadau, grantiau neu gyfranddaliadau cymunedol eraill
* y bydd gennych gyllid cyfalaf llawn yn ei le o fewn 6 mis i ddyddiad cau’r cais

**Beth yw cyllid cyfatebol?**

Bydd y Gronfa Perchnogaeth Gymunedol yn darparu hyd at 50% o gyfanswm y cyfalaf sy’n ofynnol.

Bydd cyfalaf cyfatebol hyd at £250,000 ar gael i’r rhan fwyaf o asedau. Mewn achosion eithriadol, bydd ymgeiswyr yn gallu cyflwyno’r ddadl dros gael hyd at £1 miliwn o gyllid cyfatebol i helpu i sefydlu clwb chwaraeon o dan berchnogaeth y gymuned neu helpu i brynu clwb chwaraeon neu gae mewn perygl o gael eu colli.

A yw eich cais yn ymwneud ag ased chwaraeon?

Os ydych yn ymgeisio i helpu i sefydlu clwb chwaraeon o dan berchnogaeth y gymuned neu helpu i brynu clwb chwaraeon neu gyfleusterau chwaraeon mewn perygl o gael eu colli, gallwch ymgeisio am hyd at £1,000,000 o gyllid cyfalaf cyfatebol.

A yw eich cais yn ymwneud ag ased chwaraeon?

*(Required)*

*Please select only one item*

* Ie
* Na

Gwerth y cyllid yr ymgeisir amdano (asedau chwaraeon)

Gellir ymgeisio am hyd at £1,000,000 i gyllido caffael yr ased neu amwynder chwaraeon a chostau ailwampio ynghyd â phrynu neu drosglwyddo.

Gellir ymgeisio am gyllid ychwanegol hyd at £50,000 (a dim mwy na 20% o gyfanswm y costau cyfalaf) i gefnogi cyllid ar gyfer datblygu prosiect neu refeniw ar ôl caffael.

Bydd angen i ymgeiswyr ar gyfer asedau chwaraeon ddangos meini prawf eraill yn eu cais. Gwnewch yn siŵr eich bod wedi darllen yr [adran asedau chwaraeon o’r Canllawiau ar y meini prawf cymhwysedd](https://www.gov.uk/government/publications/community-ownership-fund-prospectus/community-ownership-fund-prospectus" \l "eligibility-criteria" \t "_blank).

Faint o gyllid (mewn GBP) ydych yn ymgeisio amdano gan y gronfa?

Rhowch eich ymateb mewn rhifau’n unig - dim symbolau na chomas *(Required)*

Dywedwch wrthym am eich ased

Pa un o’r canlynol sy’n disgrifio orau’r ased o dan sylw yn eich cais?

Gallwch ddewis mwy nag un categori os yw’n berthnasol, neu ‘arall’ os nad yw’r math o ased sydd gennych yn ymddangos ar y rhestr.

*(Required)*

*Please select all that apply*

* sinema neu theatr
* lleoliad cerddoriaeth
* amgueddfa
* lleoliad celfyddydol neu oriel
* parc
* tafarn
* adeilad swyddfa’r post
* siop
* canolfan gymunedol
* adeilad treftadaeth
* arall

Os dewisoch arall, dywedwch wrthym

Noder bod asedau chwaraeon yn gymwys am swm uwch o arian a bydd angen i ymgeiswyr ddangos meini prawf eraill yn eu cais.

Os yw eich cais yn ymwneud ag ased chwaraeon, ewch yn ôl i’r cwestiwn blaenorol ac ateb ‘ie’.

Gwerth y cyllid yr ymgeisir amdano (asedau nad ydynt yn rhai chwaraeon)

Gellir ymgeisio am grantiau cyfalaf hyd at £250,000 i gyllido caffael yr ased neu amwynder a chostau ailwampio ynghyd â phrynu neu drosglwyddo.

Gellir ymgeisio am gyllid ychwanegol hyd at £50,000 (a dim mwy na 20% o gyfanswm y costau cyfalaf) i gefnogi cyllid ar gyfer datblygu prosiect neu refeniw ar ôl caffael.

Cyfeiriwch at y [rhan cyllid a chymorth o’r canllawiau](https://www.gov.uk/government/publications/community-ownership-fund-prospectus/community-ownership-fund-prospectus" \l "funding-and-support" \t "_blank) am wybodaeth lawn.

Faint o gyllid (mewn GBP) ydych yn ymgeisio amdano gan y gronfa?

Rhowch eich ymateb mewn rhifau’n unig - dim symbolau na chomas *(Required)*

Cyllid cyfatebol

Bydd gofyn i ymgeiswyr godi ffynonellau eraill o gyllid, law yn llaw â buddsoddiad gan y Gronfa Perchnogaeth Gymunedol. Gall cael ystod o gyllidwyr yn cyfrannu at brosiect arddangos ansawdd y prosiect a’r gefnogaeth o fewn y gymuned.

Bydd y Gronfa Perchnogaeth Gymunedol yn darparu hyd at 50% o gyfanswm y cyfalaf sy’n ofynnol.

Bydd angen i ymgeiswyr amlinellu:

* cyfanswm costau’r prosiect
* cyllid eisoes wedi’i sicrhau
* cynlluniau i godi unrhyw gyllid arall sy’n ofynnol

Am ragor o ganllawiau ar gyllid cyfatebol gallwch ddarllen yr [adran cyllid a chymorth](https://www.gov.uk/government/publications/community-ownership-fund-prospectus/community-ownership-fund-prospectus" \l "funding-and-support" \t "_blank) o brosbectws y Gronfa Perchnogaeth Gymunedol.

Nid yw’n ofynnol i ymgeiswyr sicrhau pob ffynhonell cyllid cyfatebol ar adeg ymgeisio.  Fodd bynnag, bydd angen i ymgeiswyr llwyddiannus arddangos eu bod yn gallu sicrhau’r cyllid prosiect llawn **o fewn 6 mis i ddyddiad cau’r cais**.

A ydych yn credu y bydd gan eich sefydliad y cyllid cyfatebol gofynnol yn ei le, yn brydlon, os yw eich cais yn llwyddiannus?

*(Required)*

*Please select only one item*

* Ie
* Na

Gwirio bod eich sefydliad yn gymwys

A yw eich sefydliad yn gymwys?

I fod yn gymwys i ymgeisio i’r Gronfa Perchnogaeth Gymunedol rhaid i chi:

* fod yn gorfforedig yn gyfreithiol (ni fyddwn yn cyllido sefydliadau anghorfforedig nac unigolion preifat yn ystod y cylch cyllido hwn)
* bod wedi eich sefydlu i gyflawni diben elusennol, diben cymdeithasol neu fudd cyhoeddus
* bod yn sefydliad â chlo ased
* gallu dangos eich bod yn atebol i’r lle lleol a/neu’r gymuned a gynrychiolwch

**Beth yw sefydliad â chlo ased?**

Mae ‘clo ased’ yn mynnu y cyfyngir asedau sefydliad (yn cynnwys elw a gynhyrchir) i weithgarwch at ddiben elusennol neu er budd y gymuned.

Mae hyn yn cynnwys cyfyngiadau ar unrhyw werthiant neu drosglwyddiad o asedau yn y dyfodol, i sicrhau y cânt eu defnyddio er budd y gymuned neu at ddiben elusennol.

Statws y sefydliad

Rhaid i chi fod yn gorfforedig yn gyfreithiol ar gyfer y cylch cyllido hwn.

A yw eich sefydliad yn gorfforedig?

*(Required)*

*Please select only one item*

* Ie
* Na

**Beth mae corfforedig yn gyfreithiol yn ei olygu?**

Corffori yw’r broses lle mae busnes neu elusen newydd neu bresennol yn cofrestru fel cwmni cyfyngedig. I elusen, mae hyn, fel rheol, yn golygu dod yn Sefydliad Corfforedig Elusennol (CIO).

Sefydliad â chlo ased

A yw oes gan eich sefydliad glo ased?

Dim ond mewn prosiectau sy’n arddangos sut y bydd yr ased yn cael ei amddiffyn er budd y gymuned yn yr hirdymor y byddwn yn buddsoddi.Rhaid i sefydliadau ddangos hyn drwy eu diben elusennol a/neu glo ased o fewn eu dogfennau llywodraethu.

**Beth yw sefydliad â chlo ased?**

Darllenwch [beth yw corff â chlo ased](https://communityinterestcompanies.blog.gov.uk/2019/08/07/asset-locked-body-mystery-revealed/" \t "_blank) yn y postiad blog hwn.

*(Required)*

*Please select only one item*

* Ie
* Na

Ceisiadau ar y cyd

Byddwn yn derbyn ceisiadau gan bartneriaethau sefydliadau. Fodd bynnag, byddwch yn ymwybodol ei bod yn ofynnol i un sefydliad arweiniol gyflwyno’r cynnig ac ymrwymo i gytundeb grant â’r Weinyddiaeth Dai, Cymunedau a Llywodraeth Leol (MHCLG), os yw eich cais am grant yn llwyddiannus.

A yw eich cais yn gais ar y cyd mewn partneriaeth â sefydliadau eraill?

*(Required)*

*Please select only one item*

* Ie
* Na

Os felly, nodwch enw pob sefydliad sy’n rhan o’r cais ar y cyd hwn

Sicrhewch fod yr enwau a nodwch yn cyd-fynd ag enwau cyfreithiol cofrestredig

Rhowch grynodeb cryno o’ch partneriaeth a sut ydych yn bwriadu darparu’r prosiect hwn ar y cyd (100 gair)

Nodwch eich ateb yn y blwch testun isod

Taliadau

Os ydych yn llwyddiannus, fel rhan o amodau dyfarnu cyllid, bydd cerrig milltir a thargedau prosiect yn cael eu cytuno, ynghyd â chyfnodau adolygu a monitro safonol.

Bydd grantiau cyfalaf a refeniw yn cael eu talu ar gerrig milltir cytunedig. Bydd grantiau cyfalaf sy’n ofynnol ar gyfer prynu yn cael eu talu ar adeg cwblhau, yn unol ag amodau.

Bydd hyn yn cael ei bennu mewn cytundeb grant ffurfiol.  Bydd pob ymgeisydd llwyddiannus yn mynd drwy wiriadau diwydrwydd dyladwy a diogelu rhag twyll ychwanegol.

Rhaid defnyddio grantiau i’r diben a fwriadwyd fel yr amlinellir yn yr amodau ar gyfer y dyfarniad. Bydd hyn yn ddarostyngedig i fonitro ac adolygiad terfynol.Gallai methu â chydymffurfio ag amodau’r dyfarniad arwain at gyllid yn cael ei dynnu’n ôl neu ei adfachu.

ADRAN 1: Cefndir eich sefydliad

Nodwch fanylion am eich sefydliad ar y dudalen hon.

Os ydych yn cyflwyno cais ar y cyd, nodwch fanylion y sefydliad arweiniol.

**Beth yw enw eich sefydliad?**

Rhaid iddo gyd-fynd ag enw cyfreithiol cofrestredig eich sefydliad.

Sefydliad *(Required)*

Rhestrwch unrhyw enwau eraill y mae eich sefydliad yn cael ei adnabod ganddynt

Gan gynnwys enwau gweithio, enwau masnachu neu unrhyw fersiynau talfyredig. Bydd hyn yn ein helpu i sicrhau y gallwn ddod o hyd i’r wybodaeth iawn am eich sefydliad yn gywir.

Rhowch ddisgrifiad cryno o’ch sefydliad

[dim mwy na 200 gair]

Mae gennym ddiddordeb mewn disgrifiad cryno o’ch diben, y cymunedau a’r bobl rydych yn gweithio â nhw, a’ch prif weithgareddau.

*(Required)*

Dewiswch pa opsiwn sy’n disgrifio eich sefydliad orau

Dewiswch un o’r canlynol:

*(Required)*

*Please select only one item*

* Sefydliad Corfforedig Elusennol (CIO)
* Cymdeithas Gydweithredol
* Cymdeithas Budd Cymunedol
* Cwmni Buddiant Cymunedol
* Cwmni Cyfyngedig drwy Warant nid-er-elw
* Arall

Os dewisoch arall, dywedwch wrthym

**I fod yn gymwys am gyllid rhaid i chi**

* fod yn gorfforedig yn gyfreithiol (ni fyddwn yn cyllido sefydliadau anghorfforedig nac unigolion preifat yn ystod y cylch cyllido hwn)
* bod wedi eich sefydlu i gyflawni diben elusennol, diben cymdeithasol neu fudd cyhoeddus
* bod yn sefydliad â chlo ased neu fod wedi mabwysiadu clo ased fel rhan o’ch dogfennau llywodraethu
* gallu dangos eich bod yn atebol i’r lle lleol a/neu’r gymuned a gynrychiolwch

Nodwch rif eich sefydliad fel y mae wedi cofrestru â Thŷ’r Cwmnïau, neu gorff cofrestru neu reoleiddio arall

Rhif y sefydliad

Os daw’r rhif hwn o gofrestr heblaw cofrestr Tŷ’r Cwmnïau, nodwch y gofrestr honno yma

Os yw’n berthnasol, nodwch rif eich elusen fel y mae wedi cofrestru â rheoleiddiwr elusennau eich cenedl

Rhif yr elusen

A yw eich sefydliad yn is-gwmni masnachol i riant gwmni?

Os felly, nodwch enw’r rhiant gwmni (nid yw’n ofynnol)

Pryd y cafodd eich sefydliad ei sefydlu?

Pryd y cafodd eich sefydliad ei sefydlu? (Required)

Day

  -

Month

  -

Year

Cyfeiriad cofrestredig eich sefydliad

Dylai fod yr un fath â’r cyfeiriad a gofrestrwyd gyda’ch corff rheoleiddio.

Adeilad a stryd *(Required)*

Tref neu ddinas *(Required)*

Sir *(Required)*

Cod post *(Required)*

Cyfeiriad gohebu eich sefydliad (os yw’n wahanol)

Adeilad a stryd

Tref neu ddinas

Sir

Cod post

Gwefan a chyfryngau cymdeithasol eich sefydliad (os yw’n berthnasol)

Cyfeiriad y wefan

Facebook

Twitter

LinkedIn

Enw’r prif gyswllt

Enw cyntaf a chyfenw *(Required)*

Cyfeiriad e-bost y prif gyswllt

Os ydych yn nodi eich cyfeiriad e-bost, yna byddwch yn derbyn e-bost yn cydnabod yn awtomatig pan fyddwch yn cyflwyno eich ymateb.

E-bost *(Required)*

Cadarnhau cyfeiriad e-bost *(Required)*

Rhif ffôn y prif gyswllt

*(Required)*

ADRAN 2: Trosolwg o’ch prosiect

**Enw’r prosiect**

Nodwch enw eich prosiect. Bydd yr enw hwn yn cael ei ddefnyddio mewn cyfathrebiadau ynghylch eich prosiect.

*(Required)*

**Rhowch ddisgrifiad cryno o nodau eich prosiect**

[200 gair]

**Rhowch drosolwg cryno o’r canlynol**

* disgrifiad o’r ased - ei ddefnydd presennol a phwysigrwydd i’r gymuned
* pam mae’r ased neu amwynder cymunedol mewn perygl o gael ei golli i’r gymuned
* amcanion eich cynnig - beth fydd y cyllid yn eich helpu i gyflawni?

*(Required)*

Cyfeiriad yr ased cymunedol

Adeilad a stryd *(Required)*

Tref neu ddinas *(Required)*

Sir *(Required)*

Cod post *(Required)*

Ym mha ardal awdurdod lleol mae eich ased cymunedol wedi’i leoli?

Nodwch enw’r awdurdod lleol yma

Os nad ydych yn gwybod ym mha awdurdod lleol y mae eich ased wedi’i leoli, gallwch ddefnyddio’r arf yma i ddarganfod [www.gov.uk/find-local-council](https://www.gov.uk/find-local-council" \t "_blank)

Ym mha etholaeth mae eich ased cymunedol wedi’i leoli?

Nodwch enw’r etholaeth yma

Os nad ydych yn gwybod ym mha etholaeth y mae eich ased wedi’i leoli, gallwch ddefnyddio’r arf yma i ddarganfod [https://members.parliament.uk/constituencies](https://members.parliament.uk/constituencies" \t "_blank)

Beth yw statws perchnogaeth presennol yr ased?

Os gwyddoch pwy yw’r perchennog presennol, rhowch eu manylion. Os nad ydych yn gwybod beth yw’r statws perchnogaeth presennol, rhowch fanylion cryno.

*(Required)*

A yw’r ased ar werth ar hyn o bryd?

Os felly, rhowch ddolen i wefan, os yw’n hysbys.

Os nad yw ar werth, a oes gwerthwr parod a phryd ydych yn disgwyl iddo fod ar werth?

*(Required)*

A yw’r ased wedi’i gofrestru fel ased cymunedol?

Os oes gan yr ased statws fel ased o werth cymunedol cofrestredig (ACV) (Lloegr yn unig) neu os yw’r gymuned wedi mynegi diddordeb neu wedi cael Hawl i Brynu (Yr Alban yn unig) rhowch fanylion.

Os mai chi yw’r corff cymunedol a gofrestrodd yr ased, darparwch ddogfennau ategol.

Gallwch ddewis ateb drwy naill ai:

* deipio yn y blwch testun isod
* neu os oes gennych ddogfen gallwch ei hatodi gyda'ch cais yn ddiweddarach

A yw’r ased wedi’i restru ar gyfer cael ei wared neu’n rhan o gynnig Trosglwyddo Ased Cymunedol byw?

Rhowch fanylion (yn cynnwys pryd y cafodd yr ased ei restru, a statws presennol y broses Trosglwyddo Ased Cymunedol) a dolen i'r rhestr os yw ar gael.

*(Required)*

Rhowch ragor o dystiolaeth bod yr ased mewn perygl ac y gellid ei werthu neu ei drosglwyddo i’r gymuned o fewn y 6 mis nesaf?

[200 gair]

Gallai'r risg y mae'r ased yn ei hwynebu fod o gau, gwerthu, esgeuluso neu weithrediadau anghynaladwy o ganlyniad i'w fodel busnes. Rhowch fanylion ynghylch pam mae'r ased neu amwynder cymunedol mewn perygl o gael ei golli i'r gymuned, yn eich tyb chi, a'r dystiolaeth sydd gennych ar gyfer hyn.

**Gallai hyn gynnwys tystiolaeth o’r canlynol**

* bod yr ased ar werth neu wedi’i restru ar gyfer cael ei wared
* nid yw ei ddefnydd yn y dyfodol yn ddiogel
* mae’n amhroffidiol o dan ei fodel busnes presennol
* mae’r ased mewn cyflwr gwael
* nid yw’r berchnogaeth bresennol yn gynaliadwy (megis nid yw’r lesddaliad yn cael ei hadnewyddu) ac mae risg y bydd defnydd cymunedol yn dod i ben

Dangoswch ddisgwyliad rhesymol y gallai'r ased gael ei werthu neu ei drosglwyddo i'r gymuned o fewn y 6 mis nesaf. Gallai hyn gynnwys cytundeb mewn egwyddor gyda'r perchennog presennol neu os yw'r ased ar werth ar hyn o bryd.

Darparwch unrhyw ddogfennau ategol eraill yn ddiweddarach yn y cais.

*(Required)*

ADRAN 3: Achos strategol

Mae'r achos strategol yn cyfrif am 30% o'r sgôr asesu gyffredinol

**Rhowch drosolwg cryno o’r achos strategol ar gyfer eich prosiect**

[300 gair]

**Dylai gynnwys**

* pwy yn eich cymuned sy’n defnyddio’r ased neu amwynder ac yn elwa arno ar hyn o bryd
* yr effaith y byddai colli’r ased yn ei chael ar y gymuned
* pam y byddai’r ased, heb ymyrraeth gan y gymuned, yn cael ei golli
* y cyfleoedd newydd y gallai’r ased neu amwynder cymunedol eu creu o dan berchnogaeth gymunedol

*(Required)*

Disgrifiwch y gefnogaeth gymunedol sydd gennych i’ch cynigion i achub yr ased.

[250 gair]

Rhaid i chi allu darparu tystiolaeth o gefnogaeth sydd gennych i’ch cynlluniau.

**Gallai’r dystiolaeth hon gynnwys**

* gweithgareddau ymgysylltu â’r gymuned rydych wedi’u cynnal a sut mae’r rhain wedi siapio eich cynlluniau
* unrhyw godi arian cymunedol rydych wedi’i wneud
* a ydych wedi cynnwys pobl leol yn eich cynlluniau hyd yn hyn?

*(Required)*

Eglurwch y gefnogaeth sydd gennych gan bartneriaid lleol.

[200 gair]

Rhaid i chi allu dangos eich bod wedi adeiladu partneriaethau lleol o amgylch eich cynlluniau, a'r rôl y gallai eich cynigion ei chwarae ynghyd â chynlluniau lleol eraill.

**Dylech gael atebion i’r canlynol**

* a yw cyrff cyhoeddus perthnasol yn ymwybodol o’ch cynlluniau ac yn eu cefnogi?
* pa gefnogaeth sydd gennych gan sefydliadau neu fusnesau lleol eraill neu bartneriaid y sector cyhoeddus?
* a yw eich cynlluniau yn ymwneud â nodau unrhyw gynlluniau lleol eraill (megis cynllun cymdogaeth, strategaeth economaidd leol, neu strategaethau iechyd a llesiant)?

*(Required)*

Arddangoswch sut ydych wedi ystyried cynaliadwyedd amgylcheddol eich cynnig

[150 gair]

Rydym yn croesawu prosiectau a all gefnogi'r daith at sero-net ac yn ymgorffori dulliau di-garbon neu garbon isel. Rydym hefyd yn croesawu prosiectau sy'n ystyried eu heffaith ar yr amgylchedd naturiol.

Arddangoswch y ffyrdd rydych wedi ystyried yr effaith amgylcheddol ar yr ased.

Gallai hyn gynnwys sut y byddech yn gwella effeithlonrwydd o ran ynni'r ased.

*(Required)*

ADRAN 4: Achos rheoli

Mae'r achos rheoli yn cyfrif am 30% o'r sgôr asesu gyffredinol.

Gwnewch yn siŵr eich bod wedi darllen yr [achos rheoli (yn adran 2) o’r Canllawiau ar y meini prawf asesu](https://www.gov.uk/government/publications/community-ownership-fund-prospectus/community-ownership-fund-prospectus" \l "assessment-criteria" \t "_blank) cyn cwblhau’r adran hon.

**Cyllid sy’n ofynnol**

[200 gair]

Dylech gynnwys dadansoddiad o’r costau cyfalaf rydych yn ymgeisio amdanynt ar gyfer prynu’r ased cymunedol (ac unrhyw waith cyfalaf) (hyd at £250,000, neu £1,000,000 ar gyfer asedau chwaraeon).

Bydd y Gronfa Perchnogaeth Gymunedol yn darparu hyd at uchafswm o 50% o’r costau cyfalaf i brynu (ac adnewyddu ac atgyweirio) yr ased cymunedol.

**Darparwch y manylion ariannol canlynol**

* beth yw eich costau prosiect llawn?
* faint o gyllid ydych yn ymgeisio amdano gan y Gronfa Perchnogaeth Gymunedol?
* a ydych chi wedi ymgymryd â phrisiad annibynnol o’r ased? (Bydd hyn ofynnol cyn y dyfernir cyllid)
* ffynonellau o gyllid ydych chi eisoes wedi’u derbyn i ddatblygu eich prosiect hyd yn hyn
* ffynonellau o gyllid ydych chi eisoes wedi’u sicrhau ar gyfer costau cyfalaf
* ffynonellau o gyllid ydych chi’n bwriadu eu sicrhau ar gyfer eich prosiect

*(Required)*

Rhowch grynodeb o’ch cynllun busnes arfaethedig ar gyfer yr ased.

[300 gair]

Byddwn yn asesu eich cynlluniau ar gyfer cynaliadwyedd hirdymor yr ased cymunedol o dan berchnogaeth gymunedol drwy eich model busnes arfaethedig.

Amlinellwch eich cynlluniau ar gyfer cynhyrchu incwm a sut ydych yn bwriadu sicrhau adnoddau ar gyfer cynnal a chadw a rheoli’r adeilad, law yn llaw â’r gweithgareddau a gwasanaethau y byddwch yn eu darparu.

Rhowch fanylion unrhyw arian dros ben disgwyliedig, a sut y bydd yn cael ei ailfuddsoddi yn eich gweithgareddau.

**Dylai eich cynllun busnes gynnwys**

* astudiaethau dichonoldeb wedi’u cynnal hyd yn hyn
* unrhyw waith dichonoldeb arall sy’n ofynnol
* risgiau a mesurau lliniaru
* rhagolygon ariannol llawn
* ffynonellau incwm
* adnoddau arfaethedig sy’n ofynnol
* costau
* llif arian

*(Required)*

Arddangoswch sut ydych wedi ystyried y sgiliau ac adnoddau sy’n ofynnol i reoli cynaliadwyedd yr ased?

[300 gair]

Byddwn yn asesu sut ydych wedi ystyried gofynion rheoli eich prosiect, a'r camau rydych yn eu cymryd i sicrhau bod eich sefydliad yn gallu rhedeg yr ased yn gynaliadwy.

**Rhowch wybodaeth am**

* hanes blaenorol eich sefydliad: pa fathau o brosiectau, gwasanaethau mae eich sefydliad wedi’u darparu o’r blaen?
* sgiliau a phrofiad: a oes gan eich sefydliad brofiad a sgiliau o reoli ased cymunedol? A ydych yn bwriadu recriwtio staff?
* p’un a oes gan eich bwrdd y sgiliau ac arbenigedd i reoli’r ased hwn yn llwyddiannus – os oes bylchau sut y byddwch yn eu llenwi?

*(Required)*

Eglurwch sut mae eich sefydliad yn atebol i’r gymuned a wasanaethwch ac yn gynrychioladol ohoni?

[150 gair]

Dylech arddangos eich bod yn atebol i’r gymuned a gynrychiolwch.

**Gallwch wneud hyn drwy ddangos**

* pwy sydd ar eich bwrdd?
* strwythurau llywodraethu
* strwythurau aelodaeth
* ffyrdd eraill y byddwch yn cynnwys y gymuned yn y gwaith o redeg yr ased

*(Required)*

Eglurwch sut ydych wedi ystyried cynwysoldeb a integreiddio fel rhan o’ch cynlluniau ar gyfer yr ased cymunedol?

[150 gair]

Nodwch:

* Y ffactorau sy’n pennu pwy all ymuno, yn cynnwys a oes unrhyw rwystrau
* sut y bydd yr ased cymunedol yn hygyrch a chynhwysol i holl aelodau’r gymuned, yn cynnwys grwpiau heb gynrychiolaeth ddigonol
* sut y byddai’r prosiect hwn yn cefnogi integreiddiad yn yr ardal leol

*(Required)*

ADRAN 5: Potensial i ddarparu buddion i’r gymuned

Mae’r buddion cymunedol yn cyfrif am 30% o’r asesiad cyffredinol.

**Amlinellwch y buddion cymunedol rydych yn disgwyl eu darparu o’ch cynnig i achub yr ased cymunedol.**

Gwnewch yn siŵr eich bod wedi darllen y [potensial i ddarparu budd i’r gymuned (yn adran 3) o’r Canllawiau ar y meini prawf asesu](https://www.gov.uk/government/publications/community-ownership-fund-prospectus/community-ownership-fund-prospectus#assessment-criteria) cyn cwblhau’r adran hon.

[400 gair]

Bydd angen i chi arddangos buddion cymunedol yr ased, a sut y bydd y rhain yn cael eu cynnal a gwella drwy berchnogaeth gymunedol.

**Dylai’r buddion hyn ymwneud ag un neu fwy o’r canlyniadau**

* balchder cymunedol a chanfyddiadau o’r ardal leol fel lle i fyw
* ymddiriedaeth gymdeithasol, cydlyniad ac ymdeimlad o berthyn
* cyfranogiad lleol ym mywyd y gymuned, y celfyddydau a diwylliant a/neu chwaraeon
* canlyniadau economaidd lleol - yn cynnwys cyfleoedd gwirfoddoli a chyflogaeth, a chyflogadwyedd a sgiliau
* canlyniadau llesiant a chymdeithasol eraill - megis cael effaith gadarnhaol ar iechyd meddwl a/neu gorfforol a lleihau unigedd ac arwahanrwydd cymdeithasol

*(Required)*

Sut y bydd pobl leol yn elwa ar eich prosiect arfaethedig?

[200 gair]

Bydd angen i chi arddangos pa grwpiau yn y gymuned sy’n defnyddio’r ased neu amwynder ar hyn o bryd, a sut y byddent yn elwa ar amddiffyn yr ased.

Byddwch yn dangos sut y bydd yr ased yn gynhwysol ac yn darparu buddion i aelodau’r gymuned ehangach o dan berchnogaeth gymunedol.

Efallai fod un prif grŵp o fuddiolwyr o fewn y gymuned sy’n elwa’n bennaf ar yr ased, ond bydd angen i ymgeiswyr llwyddiannus arddangos bod yr ased yn gwasanaethu’r gymuned ddaearyddol ehangach ac nid cymuned o ddiddordeb yn unig.

*(Required)*

ADRAN 6: Gwerth ychwanegol i’r gymuned

Gwnewch yn siŵr eich bod wedi darllen [gwerth ychwanegol yr ased cymunedol yn seiliedig ar angen cymunedol (yn adran 4) o’r Canllawiau ar y meini prawf asesu](https://www.gov.uk/government/publications/community-ownership-fund-prospectus/community-ownership-fund-prospectus#assessment-criteria) cyn cwblhau’r adran hon.

**Disgrifiwch sut y bydd eich prosiect yn mynd i’r afael ag anghenion cymunedol lleol.**

[300 gair]

Disgrifiwch sut y bydd eich prosiect yn mynd i’r afael ag anghenion cymunedol lleol.

Bydd angen i chi ddarparu asesiad o anghenion cymunedol gan ddefnyddio data lleol ac ystadegau cymdogaeth lle bo’n berthnasol. Dylech gynnwys gwybodaeth a data lleol perthnasol sy’n helpu i arddangos pam mae’r ased yn bwysig i’ch cymuned.

**Gallai hyn gynnwys gwerthusiad o’r canlynol**

* argaeledd a mynediad at wasanaethau tebyg eraill (h.y. mae’r ased rydych yn ceisio ei achub yn darparu gwasanaeth neu amwynder unigryw y byddai’n rhaid i bobl deithio i leoedd eraill amdano)
* potensial i fynd i’r afael â heriau lleol. Er enghraifft, gallai ceisiadau ddefnyddio pyrth IMD unigol i werthuso eu hangen perthynol a dangos sut y gallai’r ased a phrosiect fynd i’r afael â her benodol ar gyfer eu lle - er enghraifft, iechyd neu gyflogaeth. Dylai ymgeiswyr ystyried ystod o heriau lleol megis cysylltiadau trafnidiaeth a mynediad at asedau.

Efallai yr hoffech hefyd gynnwys trosolwg o’r cryfderau presennol o fewn eich cymuned y gall eich prosiect helpu i’w harneisio a datblygu i fynd i’r afael â heriau lleol a darparu buddion i’r gymuned.

*(Required)*

ADRAN 7: Asedau o dan berchnogaeth gyhoeddus

Mae’r adran hon yn ymwneud ag asedau o dan berchnogaeth gyhoeddus ar hyn o bryd.

Os nad yw eich ased o dan berchnogaeth gyhoeddus ar hyn o bryd, gallwch fynd ymlaen i Adran 8.

Asedau sydd o dan berchnogaeth gyhoeddus

**Nodwch enw, teitl swydd a sefydliad eich prif gyswllt yn y corff cyhoeddus perthnasol yr ydych wedi bod yn siarad ag ef am yr ased hwn.**

Ar gyfer asedau sydd o dan berchnogaeth gyhoeddus ar hyn o bryd, sicrhewch eich bod yn darparu un datganiad ategol gan y perchennog cyhoeddus.

Gallwch ddewis ateb drwy naill ai:

* deipio yn y blwch testun isod
* neu os oes gennych ddogfen gallwch ei hatodi gyda’ch cais yn ddiweddarach

Teipiwch eich ateb yma (os yw’n berthnasol), gynnwys:

* statws presennol yr ased a pham mae ei ddyfodol mewn perygl
* y rhesymeg dros drosglwyddo neu werthu’r ased i’r gymuned, yn cynnwys gwerthusiad o’r effaith ar ddarpariaeth gwasanaeth (gallai hyn ymwneud ag arbedion effeithlonrwydd a gwelliannau i ddarpariaeth gwasanaeth, a pham y bydd yr ased yn fwy cynaliadwy o dan berchnogaeth gymunedol)
* tystiolaeth o gymorth parhaus arfaethedig y bydd y corff cyhoeddus yn ei ddarparu (cymorth mewn nwyddau ac ariannol) a threfniadau contractau gwasanaeth sy’n parhau (lle bo’n berthnasol)
* sicrwydd ysgrifenedig gan yr awdurdod sy’n trosglwyddo bod gan y grŵp cymunedol sy’n cymryd perchnogaeth o’r ased y gallu i wneud hynny a heb eu hymyrraeth mae’r ased mewn perygl o gael ei golli

Teipiwch eich ateb yma (os yw’n berthnasol)

ADRAN 8: Rheoli arian cymorth a Datgan Cymorth Gwladwriaethol

**Eich Datganiad Cymorth Gwladwriaethol**

Rhaid i bob cynnig ystyried sut y bydd yn cyflawni yn unol â rheolaeth arian cymorth (neu Gymorth Gwladwriaethol yng nghwmpas Protocol Gogledd Iwerddon) fel [yr amlinellir yn y canllawiau](https://www.gov.uk/government/publications/complying-with-the-uks-international-obligations-on-subsidy-control-guidance-for-public-authorities)

Mae angen i chi wybod a oes unrhyw agwedd ar y prosiect yn cynnwys darparu arian cymorth (neu Gymorth Gwladwriaethol).

Eglurwch yn gryno sut mae’r arian cymorth neu gymorth gwladwriaethol yn cydymffurfio â threfn rheoli arian cymorth y DU fel [yr amlinellir yn y canllawiau](https://www.gov.uk/government/publications/complying-with-the-uks-international-obligations-on-subsidy-control-guidance-for-public-authorities)

Os yw’r cwestiwn hwn yn amherthnasol i chi, teipiwch ‘Amherthnasol.’

[200 gair]

*(Required)*

Dogfennau eraill

Bydd angen i chi anfon dogfennau eraill drwy e-bost fel rhan o’ch cais.

**Rhaid i bob ymgeisydd anfon y dogfennau canlynol**:

* eich dogfennau llywodraethu neu erthyglau cymdeithasu
* eich cyfrifon ariannol a/neu gyfrifon rheoli. Os ydych yn sefydliad newydd ei ffurfio bydd angen i chi ddarparu incwm a gwariant amcanestynedig o 12 mis ers sefydlu eich sefydliad, fel rhan o’ch achos rheoli
* prawf bod yr ased mewn perygl ac opsiynau ar gyfer gwerthu/trosglwyddo
* cynllun busnes llawn

**Os yw trosglwyddiad neu werthiant eisoes wedi’i gytuno**, bydd angen i chi ddarparu:

* pob dogfen gyfreithiol (yn cynnwys contractau lesddaliad a rhydd-ddaliad neu benawdau telerau)

**Os yw eich ased o dan berchnogaeth gyhoeddus**, bydd angen i chi ddarparu:

* un datganiad ategol gan y perchennog cyhoeddus

Os ydynt ar gael, dylid ychwanegu’r dogfennau hyn at eich cais hefyd:

* prisiad annibynnol o’r ased yn ystod y chwe mis diwethaf (os nad oes gennych hyn ar hyn o bryd, bydd angen i chi ei ddarparu cyn y byddwn yn dyfarnu cyllid cyfalaf)
* arolwg strwythurol ac astudiaethau dichonoldeb (os nad oes gennych y rhain ar hyn o bryd, gellir darparu cyllid i dalu am y rhain fel rhan o’ch grant cyfalaf)
* tystiolaeth ychwanegol ar gynlluniau, cytundeb mewn egwyddor neu gyllid cyfatebol wedi’i sicrhau - nid oes rhaid darparu hyn ar hyn o bryd, er y bydd angen dilysu pob ffynhonnell o gyllid cyfatebol a nodir yn eich Cynllun Busnes cyn y gellir defnyddio cyllid

**Ystyrir eich cais yn anghyflawn heb y dogfennau gofynnol.**

Cadarnhad o ddogfennau a e-bostiwyd

Anfonwch eich dogfennau ategol i [COFapplicationdocuments@communities.gov.uk](mailto:COFapplicationdocuments@communities.gov.uk)

Rhaid i enw ffeil pob un o’ch dogfennau orffen gydag enw eich prosiect, er enghraifft ‘CynllunBusnesENWPROSIECT'.

Dywedwch wrthym pa gyfeiriad e-bost y byddwch yn ei ddefnyddio i anfon eich dogfennau *(Required)*

*(Required)*

*Please select all that apply*

* Ticiwch y blwch hwn i gadarnhau eich bod wedi anfon eich dogfennau ategol gan ddefnyddio’r cyfeiriad e-bost a nodwyd uchod.

Dywedasoch wrthym nad oes gennych gyllid cyfatebol yn ei le

Ar gyfer y cylch ymgeisio cyntaf, nid yw’n ofynnol i ymgeiswyr sicrhau pob ffynhonell cyllid cyfatebol ar adeg ymgeisio.

Gellir dyfarnnu cyllid cyfalaf ar gyfer prosiectau llwyddiannus mewn egwyddor. Fodd bynnag, bydd angen i ymgeiswyr llwyddiannus arddangos eu bod yn gallu sicrhau’r cyllid prosiect llawn **o fewn 6 mis i’r cais**.

Bydd cyfleoedd eraill i ymgeisio am gyllid ar ôl y cylch hwn.

[Am ragor o wybodaeth ynghylch pryd y bydd cylchoedd dilynol yn agor,](https://www.gov.uk/government/publications/community-ownership-fund-prospectus/community-ownership-fund-prospectus#overview) darllenwch y canllawiau.

Os hoffech ragor o gefnogaeth neu gymorth gyda’ch cais i helpu gyda chyllid cyfatebol, e-bostiwch [COF@communities.gov.uk](mailto:COF@communitites.gov.uk?subject=Support%20with%20your%20COF%20application)

Dywedasoch wrthym nad yw eich sefydliad yn gorfforedig yn gyfreithiol

Rhaid i’ch sefydliad fod yn gorfforedig yn gyfreithiol ar gyfer y cylch cyllido hwn. Darllenwch ragor o wybodaeth am y [meini prawf cymhwysedd](https://www.gov.uk/government/publications/community-ownership-fund-prospectus/community-ownership-fund-prospectus#eligibility-criteria)

Bydd cyfleoedd eraill i ymgeisio am gyllid ar ôl y cylch hwn. [Am ragor o wybodaeth ynghylch pryd y bydd cylchoedd dilynol yn agor,](https://www.gov.uk/government/publications/community-ownership-fund-prospectus/community-ownership-fund-prospectus#overview) darllenwch y canllawiau.

Os hoffech ragor o gefnogaeth neu gymorth gyda’ch cais i helpu gyda’r meini prawf cymhwysedd, e-bostiwch [COF@communitites.gov.uk](mailto:COF@communitites.gov.uk?subject=Support%20with%20your%20COF%20application)

Dywedasoch wrthym nad oes gan eich sefydliad glo ased

Dim ond mewn prosiectau sy’n arddangos sut y bydd yr ased yn cael ei amddiffyn er budd y gymuned yn yr hirdymor y bydd y Gronfa hon yn buddsoddi.

Rhaid i sefydliadau ddangos hyn drwy eu diben elusennol a/neu glo ased o fewn eu dogfennau llywodraethu.

Os hoffech ragor o gefnogaeth neu gymorth gyda’ch cais i helpu gyda’r cwestiwn clo ased, e-bostiwch [COF@communities.gov.uk](mailto:COF@communitites.gov.uk?subject=Support%20with%20your%20COF%20application)

Bydd cyfleoedd eraill i ymgeisio am gyllid ar ôl y cylch hwn. [Am ragor o wybodaeth ynghylch pryd y bydd cylchoedd dilynol yn agor,](https://www.gov.uk/government/publications/community-ownership-fund-prospectus/community-ownership-fund-prospectus#overview) darllenwch y canllawiau.

Golygu eich atebion

Rydych bellach wedi ateb yr holl gwestiynau a fydd yn cael eu hasesu fel rhan o’ch cais.

Os ydych yn dymuno golygu unrhyw rai o’ch atebion blaenorol, gallwch wneud un o’r canlynol:

* clicio ar y botwm **Cyntaf (First)**: bydd hyn yn arbed eich ymatebion hyd yn hyn ac yn mynd â chi’n ôl i ddechrau’r cais
* clicio’r botwm **Arbed a dychwelyd yn ddiweddarach... (Save and come back later...)**: bydd hyn yn arbed eich ymatebion hyd yn hyn ac yn eich galluogi i ofyn am ddolen drwy e-bost a fydd yn gadael i chi barhau â’ch cais yn ddiweddarach